– Таханлерчу дийнахь беккъа цхьана Россин пачхьалкхера бусалба нехан тидам хилла а ца 1аш, иштта кху маьлхан дуьнен т1ера массо а бусалба нехан тидам т1ебирзина кху исбаьхьчу Нохчийчуьра урамашка. Вай массо а Делан Элча Мухьаммад Пайхамар (Делера салам-маршалла хуьлда цунна) везий хаийта даьхкина ду. Цуьнга болу вешан безам д1агойтуш. Цу карикатурашна а, иштта дин хьокъехь деш долу хьаштдоцучу къамелашна а вай дуьхьал хилар цхьа а шеко яц. Вайн йиш яц, цхьанне къоман дин охьата1о а, цу динца забарш ян а. Ткъа къилба малхбузехьа, бусалбанах бертахь хиларна реза яц. Царна хаьа, цу нахана шайн дуьхьалбаккха цхьанне а кепара ницкъ боцийла. Цундела дехко санна м1араш-м къийзайо цара. Таханалерчу дийнахь боршачу стага, боршачу стаге маре а до церан, иштта зудчо, зудчуьнга а. И нах бу уьш вай динна цхьаъ ала г1ертарш.